
# Рөстәм Миңнеханов татарстанлыларны Курск сугышында Җиңүнең 75 еллыгы белән котлады

«Курск янындагы сугышларда татарстанлылар да зур батырлыклар күрсәтте», - диде Татарстан Президенты.

Татарстан Президенты Рөстәм Миңнеханов татарстанлыларны Курск сугышында Җиңүнең 75 еллыгы белән котлады.

«1943 елның җәендә Курск дугасында барган канкойгыч бәрелешләр Бөек Ватан сугышында тамырдан борылыш булды», - диде республика Президенты.

«Курск янындагы сугышларда татарстанлылар да зур батырлыклар күрсәтте», - диде Рөстәм Миңнеханов һәм Балык Бистәсе районында туып үскән, Советлар Союзы Герое, сержант Зәки Шәймәрдәновны искә алды. Ул бер сугышта дошманның 5 танкын юк иткән.

«Шуны шикләнмичә әйтергә мөмкин: Орел һәм Белгород шәһәрләрен азат итү хөрмәтенә аттырылган җиңү салюты залпларында Татарстанның сугышчан һәм хезмәт батырлыгы да чагылыш тапкан», - дип билгеләп үтте Рөстәм Миңнеханов.


*Мәгълүмат «Татар-информ»нан алынды.*

Следите за самым важным и интересным в Telegram-каналеТатмедиа

## Нет комментариев
Рөстәм Миңнеханов татарстанлыларны Курск сугышында Җиңүнең 75 еллыгы белән котлады